CELEX: 32016R2287
Language: lv
Date: 2016-12-16 00:00:00
Title: Komisijas Īstenošanas regula (ES) 2016/2287 (2016. gada 16. decembris), ar kuru groza Regulu (EK) Nr. 431/2008, ar ko atver importa tarifa kvotu saldētai liellopu gaļai un nosaka šīs kvotas pārvaldību, un Īstenošanas regulu (ES) Nr. 593/2013, ar ko atver tarifa kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību

17.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 344/63
            
         KOMISIJAS ĪSTENOŠANAS REGULA (ES) 2016/2287
   (2016. gada 16. decembris),
   ar kuru groza Regulu (EK) Nr. 431/2008, ar ko atver importa tarifa kvotu saldētai liellopu gaļai un nosaka šīs kvotas pārvaldību, un Īstenošanas regulu (ES) Nr. 593/2013, ar ko atver tarifa kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) punktu,
   tā kā:
   
               (1)
            
            
               Komisijas Regulā (EK) Nr. 431/2008 (2) paredzēts atvērt importa tarifa kvotu saldētai liellopu gaļai ar KN kodu 0202 un produktiem ar KN kodu 0206 29 91 un paredzēta tās pārvaldība.
            
         
               (2)
            
            
               Komisijas Īstenošanas regulā (ES) Nr. 593/2013 (3) paredzēts atvērt tarifa kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un paredzēta šo kvotu pārvaldība.
            
         
               (3)
            
            
               Līdz ar Horvātijas Republikas pievienošanos ES muitas savienība ir paplašinājusies. Tāpēc Eiropas Savienības pienākums saskaņā ar Pasaules Tirdzniecības organizācijas (PTO) noteikumiem bija sākt sarunas ar PTO dalībvalstīm, kurām ir tiesības risināt sarunas ar dalībvalsti, kura pievienojas, lai vienotos par iespējamu kompensējošu pielāgojumu.
            
         
               (4)
            
            
               Nolīgumā vēstuļu apmaiņas veidā starp Eiropas Savienību un Urugvajas Austrumu Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai, kas apstiprināts ar Padomes Lēmumu (ES) 2016/1884 (4), paredzēts palielināt divas pašreizējās Savienības tarifa likmju kvotas liellopu gaļai. Pašreizējā kvota atkaulotai liellopu gaļai būtu jāpalielina par 76 tonnām, un pašreizējā kvota saldētai liellopu gaļai būtu jāpalielina par 1 875 tonnām.
            
         
               (5)
            
            
               Nolīgumu starp Eiropas Savienību un Urugvajas Austrumu Republiku piemēro no 2017. gada 1. janvāra, tāpēc ir lietderīgi šo regulu piemērot no minētā datuma.
            
         
               (6)
            
            
               Regulā (EK) Nr. 431/2008 noteiktās tarifa kvotas pienācīgas pārvaldības labad saldētas liellopu gaļas papildu daudzumam vajadzētu būt pieejamam no kvotas 2017./2018. gada perioda.
            
         
               (7)
            
            
               Regula (EK) Nr. 431/2008 un Īstenošanas regula (ES) Nr. 593/2013 būtu attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 431/2008 1. panta 1. punktu groza šādi:
   
               1)
            
            
               pirmajā daļā vārdus “53 000 tonnu” aizstāj ar vārdiem “54 875 tonnu”;
            
         
               2)
            
            
               iekļauj šādu otro daļu:
               “Tomēr importa tarifa kvotas kopējais apjoms 2016./2017. gada periodā ir 53 000 tonnas.”
            
         2. pants
   Īstenošanas regulu (ES) Nr. 593/2013 groza šādi:
   
               1)
            
            
               regulas 1. panta 1. punkta a) apakšpunktu aizstāj ar šādu:
               
                           “a)
                        
                        
                           66 826 tonnas attiecībā uz augstas kvalitātes svaigu, atdzesētu vai saldētu liellopu gaļu, kas atbilst KN kodiem 0201 un 0202, kā arī produktiem, kas atbilst KN kodiem 0206 10 95 un 0206 29 91;”;
                        
                     
         
               2)
            
            
               regulas 2. panta c) punkta pirmajā daļā vārdus “6 300 tonnas” aizstāj ar vārdiem “6 376 tonnas”.
            
         3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 16. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2008. gada 19. maija Regula (EK) Nr. 431/2008, ar ko atver tarifa kvotu saldētai liellopu gaļai ar KN kodu 0202 un produktiem ar KN kodu 0206 29 91 un paredz tās pārvaldību (OV L 130, 20.5.2008., 3. lpp.).
   
      (3)  Komisijas 2013. gada 21. jūnija Īstenošanas regula (ES) Nr. 593/2013, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību (OV L 170, 22.6.2013., 32. lpp.).
   
      (4)  Padomes 2016. gada 18. oktobra Lēmums (ES) 2016/1884 par to, lai noslēgtu Nolīgumu vēstuļu apmaiņas veidā starp Eiropas Savienību un Urugvajas Austrumu Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (OV L 291, 26.10.2016., 1. lpp.).